EY:n perustamissopimuksen 251 artiklan 2 kohdan toisen alakohdan mukainen Komission tiedonanto Euroopan parlamentille neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi vaarallisten aineiden sisämaankuljetuksista /* KOM/2008/0193 lopull. - COD 2006/0278 */





[pic] | EUROOPAN YHTEISÖJEN KOMISSIO | Bryssel 8.4.2008 KOM(2008)193 lopullinen 2006/0278 (COD) EY:n perustamissopimuksen 251 artiklan 2 kohdan toisen alakohdan mukainen KOMISSION TIEDONANTO EUROOPAN PARLAMENTILLE neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi vaarallisten aineiden sisämaankuljetuksista 2006/0278 (COD) EY:n perustamissopimuksen 251 artiklan 2 kohdan toisen alakohdan mukainen KOMISSION TIEDONANTO EUROOPAN PARLAMENTILLE neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi vaarallisten aineiden sisämaankuljetuksista 1. TAUSTA Ehdotus toimitettiin Euroopan parlamentille ja neuvostolle (asiakirja KOM(2006) 852 lopullinen – 2006/0278 COD): | 22.12.2006 | Euroopan talous- ja sosiaalikomitea antoi lausuntonsa: | 11.7.2007 | Euroopan parlamentti antoi lausuntonsa ensimmäisessä käsittelyssä: | 5.9.2007 | Yhteinen kanta vahvistettiin: | 7.4.2008 | 2. KOMISSION EHDOTUKSEN TARKOITUS Joulukuun 22. päivänä 2006 annetun direktiiviehdotuksen tarkoituksena on varmistaa vaarallisten aineiden kuljetusten turvallisuus Euroopan unionissa. Direktiiviehdotuksella ajantasaistetaan ja yksinkertaistetaan vaarallisten aineiden kuljetusta koskevia voimassa olevia sääntöjä sisällyttämällä ne yhteen yhdenmukaistettuun direktiiviin. Samalla direktiivin soveltamisalaa laajennetaan koskemaan ensimmäistä kertaa myös sisävesiväyliä niin, että samoja sääntöjä sovelletaan kaikkiin vaarallisten aineiden maakuljetuksiin Euroopassa. 3. YHTEISTÄ KANTAA KOSKEVAT HUOMIOT Neuvoston 7. huhtikuuta 2008 vahvistama yhteinen kanta vastaa kaikkien kolmen toimielimen hyväksymää kompromissitekstiä. Euroopan parlamentti ja neuvosto tekivät direktiiviehdotukseen useita tarkistuksia. Euroopan parlamentti hyväksyi kompromissitarkistuspaketin täysistunnossaan syyskuussa 2007. Kaikki kolme toimielintä hyväksyivät tarkistukset, ja direktiiviehdotuksesta oli tarkoitus sopia ensimmäisessä käsittelyssä. Euroopan parlamentin hyväksymän tekstin säädösosassa huomattiin kuitenkin kaksi pienehköä unohdusta (niitä vastaavat johdanto-osan kappaleet hyväksyttiin). Säädöksestä olivat jääneet pois tekstit, jotka koskevat sääntöjen soveltamista muista kuin turvallisuussyistä ja käännösten rahoittamista. Pois jääminen oli pelkkä virhe, eikä tekstien sisällöstä ollut erimielisyyttä. Pois jääminen huomattiin liian myöhään, jotta sitä olisi voitu korjata ensimmäisen käsittelyn menettelyssä, joten neuvoston oli vahvistettava yhteinen kanta. Kahden pois jääneen kohdan teksti kuuluu seuraavasti: 1 artiklan 5 kohta Jäsenvaltiot voivat säännellä vaarallisten aineiden kuljetusta alueellaan tai kieltää tällaiset kuljetukset vain muista kuin kuljetusturvallisuuteen liittyvistä syistä. 8 artiklan 2 kohta Komissio antaa tarvittaessa jäsenvaltioille taloudellista tukea ADR-sopimuksen, RID-ohjesäännön ja ADN-sopimuksen sekä niihin tehtyjen muutosten kääntämiseksi jäsenvaltioiden viralliselle kielelle. 4. PÄÄTELMÄ Neuvosto vahvisti yhteisen kantansa yksimielisesti. Komissio katsoo, että yhteinen kanta vastaa sen ehdotuksen kaikkia päätavoitteita ja toimielinten välisten neuvottelujen tulosta.